חוק-יסוד: משק המדינה (תיקון מס' 9)
הצעת חוק ממשלתית, הכנסת ה-20
פורסם: ספר החוקים, חוברת 2587, עמ' 32, 2016-12-12T00:00:00+02:00
חוק יסוד: משק המדינה קובע כי ככלל, הצעת חוק התקציב השנתי תונח על שולחן הכנסת. לצד זאת נקבע בחוק היסוד כי הצעת התקציב המפורטת של משרד הביטחון, תונח על שולחנה של ועדה משותפת לוועדת הכספים וועדת חוץ וביטחון ולא על שולחן הכנסת. בתיקון החוק נקבע כי בדומה להצעת תקציב משרד הביטחון, גם הצעת התקציב המפורטת של הגופים הביטחוניים תונח על שולחן הוועדה המשותפת כאמור. עוד נקבע בתיקון כי הגופים הביטחוניים ייקבעו לעניין זה בחוק, ובמקביל נחקק גם חוק יסודות התקציב (תיקון מס' 51), התשע"ז-2016, שבו נקבע כי הגופים הביטחוניים הם יחידות הסמך של משרד ראש הממשלה, שעיקר פעילותן בתחום ביטחון המדינה ותושביה